
Til medlemmene i Skedsmo Rideklubb
08.02.2020 Lillestrøm

Innkalling til årsmøte i Skedsmo Rideklubb 2020
Styret innkaller herved til årsmøte i Skedsmo Rideklubb. 
Årsmøtet avholdes onsdag 11.03 kl 19.30 i Kantinen i Skedsmohallen, Leiraveien 2, 2000 Lillestrøm.
Saker som et medlem ønsker behandlet på årsmøtet, må sendes styret senest 25.02.2020 til leder@sked.no eller i post til Skedsmo Rideklubb, Leiraveien 2, 2000 Lillestrøm. Det ønskes at vedlagte mal brukes.
Fullstendig sakliste med alle saksdokumenter vil bli gjort tilgjengelig for medlemmene senest én uke før årsmøtet på www.skedsmorideklubb.no og på våre facebooksider.
For å ha stemmerett og kunne velges til verv må man ha vært medlem av Skedsmo Rideklubb i minst én måned, fylle minst 15 år i det kalenderåret årsmøtet avholdes, og ha gjort opp sine økonomiske forpliktelser til Skedsmo Rideklubb. Alle medlemmer har uansett møterett, talerett og forslagsrett.
For mer informasjon om årsmøte samt regler om stemmerett, valgbarhet, forslagsrett mv., se Skedsmo Rideklubbs vedtekter. Ved spørsmål som gjelder årsmøtet, kan leder i styret i Skedsmo Rideklubb kontaktes på 975 55 798 eller leder@sked.no 

Velkommen til årsmøte!
Med vennlig hilsen
styret  
Skedsmo Rideklubb

